
PËR EKZEKUTIMIN E VENDIMIT TË GJYKATËS EVROPIANE PËR TË DREJTAT E NJERIUT, DATË 7.4.2016, PËR ÇËSHTJEN “ALIÇKA DHE TË TJERË KUNDËR SHQIPËRISË” (PËR ANKIMET NR. 33148/11, NR. 33151/11, NR. 33823/11, NR. 46103/11, NR. 72334/11 DHE NR. 78960/11)

Në mbështetje të nenit 100 të Kushtetutës, të nenit 46, të Konventës Evropiane për Mbrojtjen e të Drejtave të Njeriut dhe Lirive Themelore, ratifikuar me nr. 8137, datë 31.7.1996, “Për ratifikimin e Konventës Evropiane për Mbrojtjen e të Drejtave të Njeriut dhe Lirive Themelore”, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë’’, të ndryshuar, dhe të nenit 13, të ligjit nr. 147/2015, “Për buxhetin e vitit 2016”, me propozimin e ministrit të Drejtësisë, Këshilli i Ministrave

VENDOSI:

1.  Ekzekutimin e vendimit të Gjykatës Evropiane për të Drejtat e Njeriut, datë 7.4.2016, për çështjen “Aliçka dhe të tjerë kundër Shqipërisë”, për ankimet nr. 33148/11 (Aliçka dhe Vasha), nr. 33823/11 (Tahiri), nr. 46103/11 (Theodhosi), nr. 72334/11 (Nishe dhe të tjerë), nr. 78960/11 (Benussi), sipas listës së ankuesve në shtojcën 1 dhe shumat e përcaktuara në shtojcën 2, bashkëlidhur këtij vendimi dhe që janë pjesë përbërëse e tij, plus çdo taksë që mund të jetë e aplikueshme.
2.  Në zbatim të vendimit të GJEDNJ-së, të bëhet ekzekutimi, me mjete të përshtatshme, i vendimeve të ish-Komisionit të Kthimit dhe Kompensimit të Pronave, të dhëna në favor të ankimit nr. 33151/11 (Kreka), në raport me pjesën takuese të ankuesit, brenda 3 muajve nga data e vendimit tëGJEDNJ-së.
3.  Vlerat e përcaktuara si detyrim, në pikën 1, të këtij vendimi, gjatë ekzekutimit të vendimit të konvertohen në lekë, në bazë të kursit të këmbimit të bankës ku është depozituar shuma, në datën e kryerjes së pagesës.
4.  Vlerat e përcaktuara si detyrim, në pikën 1, të këtij vendimi, të depozitohen në një nga bankat e nivelit të dytë, në emër të ankuesve, sipas shtojcës 1 bashkëlidhur këtij vendimi, në vlerën që shteti shqiptar detyrohet, sipas vendimit të Gjykatës Evropiane për të Drejtat e Njeriut, datë 7.4.2016, për secilën çështje.
5.  Pagimi i shumave të depozituara, sipas përcaktimeve në pikën 3, të këtij vendimi, në favor të ankuesve “Aliçka dhe të tjerë kundër Shqipërisë”, për ankimet nr. 33148/11 (Aliçka dhe Vasha), nr. 33823/11 (Tahiri), nr. 46103/11 (Theodhosi), nr. 72334/11 (Nishe dhe të tjerë), nr. 78960/11 (Benussi), të bëhet nga Ministria e Financave, pas paraqitjes së dokumentacionit të nevojshëm ligjor, për kryerjen e pagesave nga buxheti i shtetit, brenda 3 muajve nga data që vendimi i gjykatës është bërë përfundimtar.
6.  Në rast mospagimi brenda afatit 3-mujor, të përmendur në pikën 5, të këtij vendimi, mbi shumat e mësipërme paguhen interesa të thjeshta, të barabarta me kursin marzhinal të huas së Bankës Qendrore Evropiane gjatë periudhës së mospagimit, plus tre për qind.
7.  Efektet financiare, të parashikuara për ekzekutimin e këtij vendimi, të përballohen nga fondi i kontingjencës i buxhetit të shtetit.
8.  Ngarkohen Ministria e Drejtësisë, Ministria e Financave dhe Agjencia e Trajtimit të Pronave për zbatimin e këtij vendimi.
 	Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama




SHTOJCA 1
LISTA E APLIKANTËVE

	Nr.
	Titulli i çështjes dhe nr.
	Emri i aplikuesve
(viti i lindjes )
	Vendbanimi
	Përfaqësuar nga
	Data e paraqitjes

	1.
	Aliçka dhe Vasha,
 nr. 33148/11
	Velisha Aliçka (1940)
Adriatik Aliçka (1949)
Nafije Vasha Aliçka (1942)
	Shqipëri
Shqipëri
Shqipëri
	S. Dodbida, avokat
	17 maj 2011

	2.
	Kreka, nr. 33151/11
	Selami Kreka (1925)
	Shqipëri
	Asnjë
	13 maj 2011

	3.
	Tahiri, nr. 33823/11
	Dilaver Tahiri (1944)
	Shqipëri
	V. Gumi, avokat
	24 prill 2011

	4.
	Theodhosi nr. 46103/11
	Afërdita
Theodhosi (1951)
	Shqipëri
	Asnjë
	6 korrik 2011

	5.
	Nishe dhe të tjerë nr. 72334/11
	Petraq Nishe (1938)
Irini Shkurti Nishe (1936)
Josif Nishe (1938)
Ilia Çili (1954)
Margarita Tola Çili (1957)
Sotir Çili (1962)
	Shqipëri
Shqipëri

Shqipëri
Shqipëri
Shqipëri

Shqipëri
	S. Dodbiba, avokat
	5 tetor 2011

	6.
	Benussi, nr. 78960/11
	Anton Benussi (1938)
	Shqipëri
	S. Puto, avokat
	12 mars 2012



SHTOJCA 2
SHPËRBLIMI I DREJTË

	Nr.
	Emri i aplikimit dhe numri
	Dëmi pasuror dhe jopasuror
	Kostot dhe shpenzimet

	1.
	Aliçka dhe Vasha,
nr. 33148/11
	3200 (tre mijë e dyqind) euro
	Asnjë (nuk është paraqitur faturë)

	2.
	Kreka, nr. 33151/11
	Asnjë
	Asnjë (nuk është paraqitur faturë)

	3.
	Tahiri, nr. 33823/11

	34,300 (tridhjetë e katër mijë e treqind) euro
	850 (tetëqind e pesëdhjetë) euro

	4.
	Theodhosi, nr. 46103/11
	11,800 (njëmbëdhjetë mijë e tetëqind) euro
	Asnjë (nuk është paraqitur faturë)

	5.
	Nishe dhe të tjerë, 
nr. 72334/11
	31,300 (tridhjetë e një mijë e treqind) euro
	Asnjë (nuk është paraqitur faturë) 

	6.
	Benussi, nr. 78960/11
	719,000 (shtatëqind e nëntëmbëdhjetë mijë) euro
	850 (tetëqind e pesëdhjetë) euro



